बिहीबार भएको फाइनल खेलमा लिटिल फ्लावर स्कूललाई ४ विकेटले पराजित गर्दै ऐश्वर्यले उपाधि जितेको हो । उपाधिसँगै ऐश्वर्यले नगद ३० हजार रुपैयाँ तथा उपविजेता लिटिलरले १५ हजार नगदसहित ट्रफी र प्रमाणपत्र प्राप्त गरेका छन् । टस जितेर व्याटिङ गरेको लिटिलले १५ दशमलव ४ ओभरमा सबै विकेट गुमाउँदै ५० रन मात्रै बनाउन सक्यो । सुरुवातका २ ओभरमै २ खेलाडी रन आउट भएपछि लिटिल फ्लावरका अन्य कुनै पनि व्याट्सम्यानले टिमको पारी सम्हाल्न सकेनन् ।
